Na temelju članka 78. Zakona o komunalnom gospodarstvu ("Narodne novine", broj 68/18, 110/18 i 32/20) i članka 34. stavka 1. alineja 2. Statuta Grada Nova Gradiška ("Novogradiški glasnik", broj 1/18, 2/21, 2/22 i 7/22 – pročišćeni tekst) Gradsko vijeće Grada Nove Gradiške na \_\_\_\_ sjednici održanoj dana \_\_\_\_\_\_ 2023. donijelo je

**O D L U K U**

**o komunalnom doprinosu**

**I. OPĆE ODREDBE**

**Članak 1.**

1. Ovom Odlukom određuju se:
2. Zone u Gradu Nova Gradiška za plaćanje komunalnog doprinosa,
3. jedinična vrijednost komunalnog doprinosa po m3 građevine za pojedine zone (u daljnjem tekstu: jedinična vrijednost komunalnog doprinosa),
4. način i rokovi plaćanja komunalnog doprinosa,
5. opći uvjeti i razlozi zbog kojih se u pojedinačnim slučajevima odobrava djelomično ili

potpuno oslobađanje od plaćanja komunalnog doprinosa.

**Članak 2.**

1. Komunalni doprinos je novčano javno davanje koje se plaća za korištenje komunalne infrastrukture na području Grada Nova Gradiška i položajne pogodnosti građevinskog zemljišta u naselju prilikom građenja ili ozakonjenja građevine.
2. Komunalni doprinos je namjenski prihod Grada Nova Gradiška koji se može koristi samo za financiranje građenja i održavanja komunalne infrastrukture u skladu s Programom građenja komunalne infrastrukture i Programom održavanja komunalne infrastrukture koji donosi Gradsko vijeće za kalendarsku godinu.

**Članak 3.**

1. Grad Nova Gradiška kao investitor ne plaća komunalni doprinos na svom području.
2. Komunalni doprinos ne plaća se za građenje i ozakonjenje:
3. komunalne infrastrukture i vatrogasnih domova,
4. vojnih građevina,
5. prometne, vodne, pomorske, komunikacijske i elektroničke komunikacijske infrastrukture,
6. nadzemnih i podzemnih produktovoda i vodova,
7. sportskih i dječjih igrališta,
8. ograda, zidova i potpornih zidova,
9. parkirališta, cesta, staza, mostića, fontana, cisterna za vodu, septičkih jama, sunčanih

kolektora, fotonaponskih modula na građevnoj čestici ili obuhvatu zahvata u prostoru postojeće građevine ili na postojećoj građevini, koji su namijenjeni uporabi te građevine,

1. spomenika.

**Članak 4.**

1. Rješenja o komunalnom doprinosu, rješenja o njegovoj ovrsi, rješenja o njegovoj izmjeni, dopuni, ukidanju ili poništenju, rješenja o odbijanju ili odbacivanju zahtjeva za donošenje tog rješenja, rješenja o obustavi postupka i rješenja o oslobađanju od plaćanja komunalnog doprinosa donosi upravno tijelo Grada Nova Gradiška nadležno za poslove komunalnog gospodarstva.

**II. ZONE ZA PLAĆANJE KOMUNALNOG DOPRINOSA**

**Članak 5.**

1. Zone u Gradu Nova Gradiška određuju se obzirom na:
2. udaljenost od središta u naselju,
3. mrežu javnog prijevoza,
4. dostupnost građevina javne i društvene namjene,
5. dostupnost građevina opskrbe i usluga,
6. prostorne i prirodne uvjete (prostorna atraktivnost, zona visoke, srednje ili niske gustoće stanovanja, zaštićene kulturno-povijesne cjeline, opći mikroklimatski uvjeti, negativni utjecaji na okoliš – zrak, voda, tlo, buka)
7. U Gradu Nova Gradiška utvrđuju se zone za plaćanje komunalnog doprinosa kako slijedi:

|  |  |
| --- | --- |
| I. ZONA | * Područje naselja Nova Gradiška i Prvča omeđeno: * na južnoj stani željezničkom prugom Zagreb – Tovarnik, * na jugozapadnoj strani granicom s k.o. Prvča, * na zapadnoj strani granicom s k.o. Kovačevac, * na sjevernoj i istočnoj strani linijom potencijalno nestabilnog terena koja je definirana važećom prostorno-planskom dokumentacijom i granicom s k.o. Rešetari i k.o. Cernik. * Područje grada Nove Gradiške koje se, sukladno važećim prostorno-planskim dokumentima, nalazi izvan granica građevinskog područja. |
| II. ZONA | * Područje sjeverozapadnog dijela naselja Nova Gradiška sjeverno od linije potencijalno nestabilnog terena utvrđene važećom prostorno-planskom dokumentacijom, * Područje omeđeno: * na sjeveru željezničkom prugom Zagreb-Tovarnik, * na zapadu do Ulice baruna Trenka (ne uključuje istu), * na jugu lateralnim kanalom, * na istoku Ulicom Ivana Gorana Kovačića zajedno s Ulicom Slave Raškaj, * naselje Kovačevac. |
| III. ZONA | * Područje sjeveroistočnog dijela naselja Nova Gradiška sjeverno od linije potencijalno nestabilnog terena utvrđene važećom prostorno-planskom dokumentacijom, * Naselje Prvča s Ulicom Seged, Ulicom Gaj, te Ulicom Ernesta Purgarića, * Područje od uključivo Ulice baruna Trenka (granice s II zonom), Ulice Ivana Domca, Posavske ulice, Ulice sv. Vida, Ulice kralja Dmitra Zvonimira južno od lateralnog kanala – istočno, sve do granice s k. o. Rešetari, * Naselje Ljupina. |
| IV. ZONA | * Poslovna zona uz autocestu |

Popis ulica po zonama iz prethodnog stavka sastavni je dio ove Odluke.

**III. OBVEZNICI PLAĆANJA KOMUNALNOG DOPRINOSA**

**Članak 6.**

1. Komunalni doprinos plaća vlasnik zemljišta na kojem se gradi ili se nalazi ozakonjena građevina, odnosno investitor ako je na njega pisanim ugovorom prenesena obveza plaćanja komunalnog doprinosa.

**IV. OBRAČUN KOMUNALNOG DOPRINOSA**

**Članak 7.**

1. Komunalni doprinos za zgrade obračunava se množenjem obujma zgrade koja se gradi ili je izgrađena izraženog u metrima kubnim (m³) s jediničnom vrijednošću komunalnog doprinosa u zoni u kojoj se zgrada gradi ili je izgrađena.
2. Komunalni doprinos za otvorene bazene i druge otvorene građevine, te spremnike za naftu i druge tekućine s pokrovom čija visina se mijenja, obračunava se množenjem tlocrtne površine građevine koja se gradi ili je izgrađena izražene u četvornim metrima (m²) s jediničnom vrijednošću komunalnog doprinosa u zoni u kojoj se građevina gradi ili je izgrađena.
3. Za izračunavanje obujma građevine primjenjuju se odredbe pravilnika kojim se propisuje način utvrđivanja obujma i površine građevina u svrhu obračuna komunalnog doprinosa.

**Članak 8.**

1. Ako se postojeća zgrada uklanja zbog građenja nove zgrade ili ako se postojeća zgrada dograđuje ili nadograđuje, komunalni doprinos se obračunava na razliku obujma zgrade u odnosu na prijašnji obujam zgrade.
2. Ako je obujam zgrade koja se gradi manji ili jednak obujmu postojeće zgrade koja se uklanja ne plaća se komunalni doprinos, a o čemu upravno tijelo Grada Nova Gradiška nadležno za poslove komunalnog gospodarstva donosi rješenje kojim se utvrđuje da ne postoji obveza plaćanja komunalnog doprinosa.
3. Odredbe ovog članka na odgovarajući se način primjenjuju i na obračun komunalnog doprinosa za građevine koje nisu zgrade, te na obračun komunalnog doprinosa za ozakonjene građevine.

**V. JEDINIČNE VRIJEDNOSTI KOMUNALNOG DOPRINOSA**

**Članak 9.**

1. Komunalni doprinos se plaća za sljedeće vrste objekata:
2. poslovne građevine (u daljnjem tekstu P1),
3. sve ostale poslovne građevine ukupne građevinske bruto površine do 200m2 (u daljnjem tekstu P2),
4. gospodarski objekti za smještaj poljoprivrednih strojeva, stočne hrane, poljoprivrednu proizvodnju, uzgoj stoke, peradi i slično u dijelovima Grada Nova Gradiška u kojima je dozvoljeno držanje i uzgoj životinja, sukladno Odluci o komunalnom redu na području Grada Nova Gradiška ( u daljnjem tekstu P3),
5. poslovni objekti u zoni uz autocestu (u daljnjem tekstu P4),
6. stambene građevine,
7. pomoćne građevine (garaže, ostave, drvarnice),
8. jednostavne građevine koje se u smislu posebnog propisa o prostornom uređenju i gradnji mogu graditi bez akta kojim se odobrava gradnja,
9. kuće za odmor.

**Članak 10.**

1. Utvrđuje se jedinična vrijednost komunalnog doprinosa za gradnju objekata iz prethodnog članka, po zonama:

|  |  |  |  |  |
| --- | --- | --- | --- | --- |
| **ZONA** | **I.**  ZONA | **II.**  ZONA | **III.**  ZONA | **IV.**  ZONA |
| **EUR/m³** | **10,00** | **8,00** | **6,00** | **4,00** |

**VI. RJEŠENJE O KOMUNALNOM DOPRINOSU, NAČIN I ROKOVI PLAĆANJA**

**Članak 11.**

1. Rješenje o komunalnom doprinosu u skladu s odredbama ove Odluke donosi se u postupku pokrenutom po službenoj dužnosti ili po zahtjevu stranke.
2. Kada se rješenje o komunalnom doprinosu donosi u postupku po službenoj dužnosti donosi se u skladu s Odlukom o komunalnom doprinosu koja je na snazi na dan pravomoćnosti građevinske dozvole, pravomoćnosti rješenja o izvedenom stanju, odnosno koja je na snazi na dan donošenja rješenja o komunalnom doprinosu ako se radi o građevini koja se prema posebnim propisima kojima se uređuje gradnja može graditi bez građevinske dozvole.
3. Kada se rješenje o komunalnom doprinosu donosi u postupku pokrenutim po zahtjevu stranke donosi se u skladu s Odlukom o komunalnom doprinosu koja je na snazi u vrijeme podnošenja zahtjeva stranke za donošenje tog rješenja.
4. Ako je Grad Nova Gradiška u skladu s posebnim zakonom kojim se uređuje prostorno uređenje sklopio ugovor kojim se obvezuje djelomično ili u cijelosti prebiti potraživanja s obvezom plaćanja komunalnog doprinosa, rješenje o komunalnom doprinosu donosi se i u skladu s tim ugovorom.
5. Rješenje o komunalnom doprinosu donosi se i ovršava u postupku i na način propisan zakonom kojim se uređuje opći odnos između poreznih obveznika i poreznih tijela koja primjenjuju propise o porezima i drugim javnim davanjima.

**Članak 12.**

1. Rješenje o komunalnom doprinosu sadrži:
2. podatke o obvezniku komunalnog doprinosa,
3. iznos sredstava komunalnog doprinosa koji je obveznik dužan platiti,
4. obvezu, način i rokove plaćanja komunalnog doprinosa i
5. prikaz načina obračuna komunalnog doprinosa za građevinu koja se gradi ili je izgrađena s iskazom obujma, odnosno površine građevine i jedinične vrijednosti komunalnog doprinosa.
6. Ništavo je rješenje o komunalnom doprinosu koje nema sadržaj propisan stavkom 1. ovoga članka.

**Članak 13.**

1. Rješenje o komunalnom doprinosu donosi se po pravomoćnosti građevinske dozvole, odnosno rješenja o izvedenom stanju, a u slučaju građenja građevina koje se prema posebnim propisima grade bez građevinske dozvole nakon prijave početka građenja ili nakon početka građenja.
2. Iznimno od stavka 1. ovoga članka rješenje o komunalnom doprinosu za skladište i građevinu namijenjenu proizvodnji donosi se po pravomoćnosti uporabne dozvole, odnosno nakon što se građevina te namjene počela koristiti, ako se koristi bez uporabne dozvole.
3. Uporabna dozvola za skladište ili građevinu namijenjenu proizvodnji dostavlja se na znanje jedinici lokalne samouprave na čijem se području nalazi skladište ili građevina.

**Članak 14.**

1. Kada se radi o građevini za koju se građevinska dozvola donosi primjenom odredbi Zakona o gradnji ili građevini koja se ozakonjuje primjenom odredbi Zakona o postupanju s nezakonito izgrađenim zgradama nadležno tijelo koje je donijelo građevinsku dozvolu ili rješenje o izvedenom stanju dužno je upravnom tijelu Grada Nova Gradiška nadležnom za poslove komunalnog gospodarstva u roku od 15 dana od dana pravomoćnosti dostaviti pravomoćnu građevinsku dozvolu ili rješenje o izvedenom stanju i podatke potrebne za izračun komunalnog doprinosa (za nezakonito izgrađenu pomoćnu zgradu koja je u funkciji osnovne zgrade, koja ima jednu etažu i čija tlocrtna površina nije veća od 50,00 m² dostavlja se samo pravomoćno rješenje o izvedenom stanju).
2. Kada se radi o građevini za koju se izdaje uporabna dozvola bez građevinske dozvole u skladu s glavnim projektom ili koja se prema posebnom propisu evidentira u katastru - za koje je vlasnik ili investitor dužan prijaviti početak građenja (Pravilnik o jednostavnim i drugim građevinama i radovima) upravno tijelo Grada Nova Gradiška nadležno za poslove komunalnog gospodarstva po primitku prijave početka građenja pozvat će obveznika komunalnog doprinosa da u roku od 15 dana od primitka poziva dostavi glavni projekt - podatke potrebne za obračun komunalnog doprinosa.
3. U slučaju da obveznik ne dostavi glavni projekt - podatke potrebne za obračun komunalnog doprinosa upravno tijelo Grada Nova Gradiška nadležno za poslove komunalnog gospodarstva obračunat će komunalni doprinos temeljem dostupnih podataka.
4. Ako se rješenje o komunalnom doprinosu donosi po zahtjevu stranke ista je dužna uz zahtjev priložiti pravomoćnu građevinsku dozvolu ili pravomoćno rješenje o izvedenom stanju i/ili podatke potrebne za izračun komunalnog doprinosa radi donošenja rješenja o komunalnom doprinosu.

**Članak 15.**

1. Komunalni doprinos obveznik može platiti jednokratno ili obročnom otplatom, u visini i na način određen rješenjem o komunalnom doprinosu.
2. Jednokratnim plaćanjem smatra se plaćanje cjelokupnog iznosa komunalnog doprinosa utvrđenog rješenjem putem jedne uplate na dan izvršnosti rješenja.

Izvršnost rješenja utvrđuje se sukladno odgovarajućim zakonskim odredbama.

Kod jednokratnog plaćanja komunalnog doprinosa, obvezniku se odobrava popust od 5% na visinu komunalnog doprinosa.

1. Obročna otplata komunalnog doprinosa odobrava se rješenjem o obračunu komunalnog doprinosa na zahtjev podnositelja na rok otplate do najduže 12 mjeseci u jednakim mjesečnim obrocima, uz plaćanje prvog obroka na dan izvršnosti rješenja.

Na dospjele, a neplaćane obroke obračunava se zakonska zatezna kamata koja se plaća za neplaćene javne prihode.

U slučaju kada obveznik kome je odobreno obročno plaćanje, ne plati tri uzastopna mjesečna obroka, cjelokupni iznos komunalnog doprinosa dospijeva na naplatu odmah.

Obvezniku plaćanja komunalnog doprinosa kojemu se rješenjem o komunalnom doprinosu omogući plaćanje komunalnog doprinosa u obrocima dužan je priložiti bjanko zadužnicu ovjerenu kod javnog bilježnika, odnosno bankovno jamstvo ukoliko se radi o pravnoj osobi ili obrtniku, ili potpisani i od javnog bilježnika ovjeren ugovor o zalogu nekretnine kojim neopozivo dopušta upis hipoteke na nekretninama u njegovom vlasništvu u korist Grada Nova Gradiška i to u slučaju da ne izvrši obvezu plaćanja komunalnog doprinosa na način utvrđen rješenjem o komunalnom doprinosu.

1. Navedeni instrumenti plaćanja, u konkretnim predmetima, mogu se primijeniti pojedinačno ili skupno.

Obveznik plaćanja dužan je priložiti izvadak iz zemljišne knjige Općinskog suda Nova Gradiška (gruntovni izvadak) kao dokaz vlasništva na nekretninama koje se stavljaju pod hipoteku.

Sve troškove provedbe nastale uz osiguranje plaćanja komunalnog doprinosa snosi isključivo obveznik.

**VII. IZMJENA I PONIŠTAVANJE RJEŠENJA O KOMUNALNOM DOPRINOSU**

**Članak 16.**

1. Upravno tijelo izmijenit će po službenoj dužnosti ili po zahtjevu obveznika komunalnog doprinosa odnosno investitora ovršno odnosno pravomoćno rješenje o komunalnom doprinosu ako je izmijenjena građevinska dozvola, drugi akt za građenje ili glavni projekt na način koji utječe na obračun komunalnog doprinosa.
2. Rješenjem o izmjeni rješenja o komunalnom doprinosu u slučaju iz stavka 1. ovoga članka obračunat će se komunalni doprinos prema izmijenjenim podacima i odrediti plaćanje odnosno povrat razlike komunalnog doprinosa u skladu s odredbama Odluke o komunalnom doprinosu na temelju koje je rješenje o komunalnom doprinosu doneseno.
3. Obveznik komunalnog doprinosa odnosno investitor u slučaju iz odredbe stavaka 1. i 2. ovoga članka nema pravo na kamatu od dana uplate komunalnog doprinosa do dana određenog rješenjem za povrat doprinosa.

**Članak 17.**

1. Upravno tijelo poništit će po zahtjevu obveznika komunalnog doprinosa odnosno investitora ovršno odnosno pravomoćno rješenje o komunalnom doprinosu ako je građevinska dozvola odnosno drugi akt za građenje oglašen ništavim ili poništen bez zahtjeva odnosno suglasnosti investitora.
2. Rješenjem o poništavanju rješenja o komunalnom doprinosu u slučaju iz stavka 1. ovoga članka odredit će se i povrat uplaćenog komunalnog doprinosa u roku koji ne može biti dulji od dvije godine od dana izvršnosti rješenja.
3. Obveznik komunalnog doprinosa odnosno investitor u slučaju iz odredbe stavaka 1. i 2. ovoga članka nema pravo na kamatu od dana uplate komunalnog doprinosa do dana određenog rješenjem za povrat doprinosa.

**Članak 18.**

1. Iznos komunalnog doprinosa plaćen za građenje građevine na temelju građevinske dozvole odnosno drugog akta za građenje koji je prestao važiti jer građenje nije započeto ili građevinske dozvole odnosno drugog akta za građenje koji je poništen na zahtjev ili uz suglasnost investitora uračunava se kao plaćeni dio komunalnog doprinosa koji se plaća za građenje na istom ili drugom zemljištu na području Grada Nova Gradiška ako to zatraži obveznik komunalnog doprinosa odnosno investitor.
2. Obveznik komunalnog doprinosa odnosno investitor nema pravo na kamatu za iznos koji je uplaćen niti na kamatu za iznos koji se uračunava kao plaćeni dio komunalnog doprinosa kojim se plaća građenje na istom ili drugom zemljištu.

**VIII. DJELOMIČNO ILI POTPUNO OSLOBAĐANJE OD PLAĆANJA KOMUNALNOG DOPRINOSA**

**Članak 19.**

1. Upravno tijelo Grada Nova Gradiška nadležno za poslove komunalnog gospodarstva odobrit će u pojedinačnim slučajevima djelomično ili potpuno oslobađanje komunalnog doprinosa prema slijedećim kriterijima:
2. Potpuno oslobađanje u slučajevima ako je vlasnik građevne čestice odnosno investitor Grad Nova Gradiška ili tvrtka odnosno ustanova u njegovom potpunom ili većinskom vlasništvu kada grade objekte koji služe za obavljanje njihove redovne djelatnosti, a za tvrtke kojima je Grad Nova Gradiška u manjinskom vlasništvu djelomično oslobađanje uz njihov dokumentirani zahtjev, sukladno visini vlasničkog udjela Grada.
3. Investitori koji grade građevine od  zajedničkog odnosno općeg interesa za Grad Novu Gradišku, kao što su objekti komunalne i vodne infrastrukture, društveni i vatrogasni domovi, crkve, groblja, športske dvorane, škole, bolnice i slično mogu se osloboditi obveze plaćanja komunalnog doprinosa na njihov dokumentirani zahtjev, a temeljem prethodnog pozitivnog mišljenja Povjerenstva za oslobađanje plaćanja komunalnog doprinosa u Gradu Nova Gradiška koje imenuje Gradonačelnik, a sastoji se od predsjednika i dva člana povjerenstva.
4. Obveznik se djelomično oslobađa plaćanja komunalnog doprinosa kako slijedi:

* 80% za gradnju građevine poljoprivredne namjene građevinske bruto površine do 1000 m2 – označene kao P3 (članak 9. ove Odluke),
* 50% za gradnju građevine stambene namjene – građevinske bruto površine do 200 m2,
* 30% za gradnju višestambene građevine,
* 50% za gradnju građevine pomoćne namjene (garaže, ostave, drvarnice i slično),
* 50% za gradnju jednostavne građevine (članak 9. ove Odluke).

1. Obveznici koji su zahtjeve za ozakonjenje nezakonito izgrađenih zgrada podnijeli sa zaključno 30. lipnja 2018. djelomično se oslobađaju plaćanja komunalnog doprinosa u postupcima ozakonjenja zgrada, za građevine prema vrstama objekata iz članka 9. ove Odluke, a kako slijedi:

* 72% za ozakonjenje poslovne građevine (P1) u I. zoni,
* 66% za ozakonjenje poslovne građevine (P1) u II. zoni,
* 75% za ozakonjenje poslovne građevine (P1) u III. zoni,
* 87% za ozakonjenje poslovne građevine (P2) u I. zoni,
* 91% za ozakonjenje poslovne građevine (P2) u II. zoni,
* 92% za ozakonjenje poslovne građevine (P2) u III. zoni,
* 99% za ozakonjenje poljoprivredne građevine (P3) u I. zoni,
* 98% za ozakonjenje poljoprivredne građevine (P3) u II. zoni,
* 97% za ozakonjenje poljoprivredne građevine (P3) u III. zoni,
* 60% za ozakonjenje poslovnih objekata u zoni uz autocestu (P4) u IV. zoni,
* 98% za ozakonjenje stambene građevine u I. zoni,
* 98% za ozakonjenje stambene građevine u II. zoni,
* 97% za ozakonjenje stambene građevine u III. zoni,
* 98% za ozakonjenje pomoćne građevine u I. zoni,
* 98% za ozakonjenje pomoćne građevine u II. zoni,
* 97% za ozakonjenje pomoćne građevine u III. zoni,
* 98% za ozakonjenje jednostavne građevine u I. zoni,
* 98% za ozakonjenje jednostavne građevine u II. zoni,
* 97% za ozakonjenje jednostavne građevine u III. zoni,
* 96% za ozakonjenje kuće za odmor u I. zoni,
* 95% za ozakonjenje kuće za odmor u II. zoni,
* 92% za ozakonjenje kuće za odmor u III. zoni,

1. Ulagače u gradnju ili rekonstrukciju poslovnih građevina iz proizvodno-prerađivačkih djelatnosti na području Grada Nova Gradiška te građevina svih djelatnosti na prostoru poslovne zone sjeverno od autoceste, a koji započnu gradnju u roku od godinu dana od ishođenja akta kojim se dopušta građenje, nadležno upravno tijelo će osloboditi plaćanja komunalnog doprinosa na njihov dokumentirani zahtjev, uz koji se prilaže izjava ovjerena kod javnog bilježnika o planiranom broju novozaposlenih djelatnika na rok od minimalno godinu dana, a po sljedećim kriterijima:

* 25% za najmanje 5 novozaposlenih radnika na 1 ha čestice na kojoj se gradi građevina,
* 50% za najmanje 7 novozaposlenih radnika na 1 ha čestice na kojoj se gradi građevina,
* 75% za najmanje 10 novozaposlenih radnika na 1 ha čestice na kojoj se gradi građevina,
* 85% za najmanje 15 novozaposlenih radnika na 1 ha čestice na kojoj se gradi građevina,
* 100% za najmanje 20 novozaposlenih radnika na 1 ha čestice na kojoj se gradi građevina.

1. Investitori koji su platili komunalni doprinos, a nisu iskoristili pravo građenja u zakonskom roku, bit će oslobođeni plaćanja doprinosa u novom postupku, temeljem dokumentiranog zahtjeva, sukladno zakonskim odredbama.
2. Investitor stambenog objekta koji gradi objekt za stambeno zbrinjavanje HRVI Domovinskog rata i članova obitelji poginuloga, umrloga, zatočenog ili nestalog branitelja sukladno posebnom propisu, a uz dokumentirani zahtjev kojeg podnosi upravnom tijelu Grada Nove Gradiške nadležnom za poslove komunalnog gospodarstva, može biti oslobođen plaćanja komunalnog doprinosa ako:

* pripada navedenoj kategoriji građana,
* sam financira građenje stambenog objekta,
* nema riješeno stambeno pitanje,
* objekt nije građevinske bruto površine veće od 200 m2 .

1. Komunalnog doprinosa oslobodit će se obveznik koji je 100% invalid ili zajedničko kućanstvo u kojoj živi osoba koja je 100% invalid, za stambeni prostor koji gradi, dograđuje, nadograđuje, rekonstruira ili ozakonjuje, pod uvjetom da nema riješeno stambeno pitanje ili drugu nekretninu u svom vlasništvu, a na temelju zahtjeva kojeg podnosi upravnom tijelu Grada Nove Gradiške nadležnom za poslove komunalnog gospodarstva.

Uz slučaju iz prethodnog stavka ovog članka obveznik komunalnog doprinosa je dužan priložiti rješenje o invalidnosti, dokaz o mjestu prebivališta, i ostale potrebne dokaze i dokumente na zahtjev nadležnog upravnog tijela kojim dokazuje ostvarivanje prava na oslobađanje.

1. Mlade obitelji oslobađaju se plaćanja komunalnog doprinosa, na njihov dokumentirani zahtjev, u iznosu od dodatnih 50% za izgradnju obiteljskih građevina stambene namjene građevinske bruto površine do 200m² pod uvjetom ispunjavanja sljedećih kriterija:

a) da je svaki bračni drug mlađi od 40 godina,

b) da svaki od bračnih drugova prvi puta rješava stambeno pitanje stjecanjem prava vlasništva, nemaju u vlasništvu ili suvlasništvu obiteljsku kuću ili stan ili građevinsko zemljište na području Republike Hrvatske, ili ako istu nisu prodali, darovali, ili na bilo koji drugi način otuđili nakon sklapanja braka, a čija vrijednost ne prelazi 30% vrijednosti zemljišta koje kupuje,

c) da jedan od bračnih drugova ima prebivalište na području Grada ili općine na području Brodsko-posavske županije (dalje:odgovarajuće prebivalište), neovisno o prebivalištu drugog bračnog druga uz uvjet da onaj bračni drug koji nema odgovarajuće prebivalište priloži izjavu ovjerenu kod javnog bilježnika da se namjerava trajno nastaniti u stambenoj zgradi koja će biti izgrađena na zemljišnoj čestici pod uvjetima iz ove odluke.

**Članak 20.**

1. Investitori koji koriste olakšice iz točke 5. prethodnog članka dužni su prije izdavanja potvrde o reguliranju plaćanja komunalnog doprinosa dostaviti Gradu Nova Gradiška javnobilježnički ovjerenu bjanko zadužnicu za fizičke osobe, a bankovno jamstvo za pravne osobe ili obrtnike, a sve kao jamstvo za ispunjavanje obveza temeljem kojih koristi olakšice.
2. Grad Nova Gradiška naplatit će sve dane olakšice, uvećane za zakonom propisane kamate ukoliko na temelju odgovarajuće dokumentacije ili očevidom na terenu utvrdi da investitor nije ispunio uvjete temeljem kojih je oslobođen plaćanja komunalnog doprinosa ili njegovog dijela.
3. Grad Nova Gradiška će nakon ispunjavanja uvjeta za oslobađanje plaćanja komunalnog doprinosa ili njegovog dijela, na zahtjev investitora izvršiti povrat bjanko zadužnice.
4. U pogledu olakšica koje investitori koriste temeljem točke 5. iz članka 19. ove Odluke, na odgovarajući način primjenjuju se odredbe članka 15. ove Odluke.
5. U slučaju oslobađanja od plaćanja komunalnog doprinosa po ovoj odluci, sredstva potrebna za izgradnju objekata i uređaja komunalne infrastrukture, osigurat će se u proračunu Grada Nova Gradiška iz sredstava poreznih prihoda.

**IX. PRAVNA ZAŠTITA**

**Članak 21.**

1. Protiv rješenja o komunalnom doprinosu, rješenja o njegovoj ovrsi, rješenja o njegovoj izmjeni, dopuni, ukidanju ili poništenju, rješenja o odbijanju ili odbacivanju zahtjeva za donošenje tog rješenja, te rješenja o obustavi postupka može se izjaviti žalba o kojoj odlučuje upravno tijelo županije nadležno za poslove komunalnog gospodarstva.

**X. PRIJELAZNE I ZAVRŠNE ODREDBE**

**Članak 22.**

1. Ova Odluka stupa na snagu osmog (8) dana od dana objave u „Novogradiškom glasniku“.

**Članak 23.**

1. Od dana primjene ove Odluke prestaje važiti *Odluka o komunalnom doprinosu ("Novogradiški glasnik“ broj 10/2018)*.
2. Od dana primjene ove Odluke prestaje važiti *Odluka o sufinanciranju kupoprodaje građevinskog zemljišta u vlasništvu Grada Nova Gradiška mladoj obitelji radi izgradnje vlastite stambene zgrade na području grada Nova Gradiška („Novogradiški glasnik“ broj 3/2017)*.

**REPUBLIKA HRVATSKA**

**BRODSKO-POSAVSKA ŽUPANIJA**

**GRAD NOVA GRADIŠKA**

**GRADSKO VIJEĆE**

KLASA: 363-01/22-01/02

URBROJ: 2178/15-01-23-04

Nova Gradiška, \_\_\_\_\_\_\_\_\_\_\_ 2023.

**Predsjednica Gradskog vijeća:**

**Dinka Matijević, struč. spec. oec.**

**POPIS ULICA U ZONAMA ZA PLAĆANJE KOMUNALNOG DOPRINOSA**

**I. ZONA**

|  |  |
| --- | --- |
| Cernička ulica | Ulica Ivana Zajca |
| Cvjetna ulica | Ulica Ive Andrića |
| Cvjetni trg | Ulica Ive Petranovića |
| Frankopanska ulica | Ulica Izidora Kršnjavog |
| Kolodvorska ulica | Ulica Janka Draškovića |
| Kožarska ulica | Ulica Javora |
| Mlinarska ulica | Ulica Jerka Ljubibratića |
| Naselje Urije | Ulica Josipa Freudenreicha (južna strana) |
| Potočna ulica | Ulica Josipa Jurja Strossmayera |
| Požeška ulica (zaključno k.č.br. 414/2 i 388/1 k.o. Nova Gradiška; k.br. 1 i 4) | Ulica Josipa Kozarca |
| Psunjska ulica | Ulica Josipa Senića Pepe |
| Radnička ulica (osim dijela iz II zone) | Ulica Jurja Haulika |
| Strmačka ulica | Ulica Karla Dieneša |
| Trg 121. brigade Hrvatske vojske | Ulica kralja Petra Krešimira IV |
| Trg dr. Franje Tuđmana | Ulica kralja Petra Svačića |
| Trg Grigora Viteza | Ulica Lipovica (zaključno s k.č.br. 904/3 i 930 k.o. Nova Gradiška; k.br.36) |
| Trg kneza Višeslava | Ulica Ljudevita Gaja |
| Trg kralja Tomislava | Ulica Ljudevita Posavskog |
| Trg Marka Marulića | Ulica Maksimilijana Benkovića |
| Ulica Adama Mandrovića | Ulica Mala |
| Ulica Alojzija Stepinca | Ulica Marijana Lanosovića |
| Ulica Andrije Kačića Miošića | Ulica Marije Jurić Zagorke |
| Ulica Ante Starčevića | Ulica Matije Antuna Relkovića |
| Ulica Antuna Branka Šimića | Ulica Matije Gupca |
| Ulica Antuna Gustava Matoša | Ulica Miroslava Kraljevića |
| Ulica Antuna Mihanovića | Ulica Miroslava Krleže |
| Ulica Augusta Šenoe | Ulica Nikole Tesle |
| Ulica bana Ivana Mažuranića | Ulica Petra Preradovića |
| Ulica bana Josipa Jelačića | Ulica Prkos |
| Ulica Bartola Kašića | Ulica Silvija Strahimira Kranjčevića |
| Ulica Bedem | Ulica Slavča (zaključno s k.č.br. 889/5 i 899/4 k.o. Nova Gradiška; k.br. 52) |
| Ulica Branka Radičevića | Ulica slavonskih graničara |
| Ulica dr. Andrije Štampara | Ulica sv. Vinka (zaključno s k.č.br. 926/6 i 952 k.o.Nova Gradiška; k.br. 19 i 32) |
| Ulica Dragutina Lobe | Ulica Tina Ujevića |
| Ulica Eugena Kvaternika | Ulica Vatroslava Lisinskog |
| Ulica fra Luke Ibrišimovića | Ulica Vladimira Nazora |
| Ulica Franje Račkog | Ulica Vladimira Nikolića |
| Ulica Friedricha Schmidta | Ulica Zrinskih |
| Ulica Grgura Ninskog | Vinogradska ulica (zaključno s k.č.br. 947 i 988/7 k.o.Nova Gradiška; k.br. 69 i 44) |
| Ulica Ivana Gundulića | Voćarska ulica (zaključno s k.č.br. 1537/1 i 2680/4 k.o. Nova Gradiška; k.br. 19) |
| Ulica Ivana Kramarića | Vrebino brdo (desna strana) |
| Prvča (sjeverno od željezničke pruge) | Ulica sv. Roka (zaključno s k.č.br. 1607/8 i 1606/7 k.o. Nova Gradiška; k.br. 15 i 36) |
| Ulica braće Radića (zaključno s k.č.br. 2608/9 i 1555/4 k.o. Nova Gradiška; k.br. 12) |  |

**II. ZONA**

|  |  |
| --- | --- |
| Kovačevac | Ulica kneza Trpimira |
| Požeška ulica (sjeverno od I zone) | Ulica kralja Dmitra Zvonimira (do lateralnog kanala) |
| Prognaničko naselje | Ulica Lipovica (sjeverno od I zone) |
|  | Ulica Mavre Bauera |
| Radnička ulica (lijeva strana od k.č.br. 810/1 k.o. Nova Gradiška, k.br. 35 do Vrebinog brda i sjeverno od Ul. Josipa Freudenreicha) | Ulica Miloša Đurića |
| Slavonska ulica | Ulica Ruđera Boškovića |
| Ulica Andrije Hebranga | Ulica Slavča (sjeverno od I zone) |
| Ulica Celestina Medovića | Ulica Slave Raškaj |
| Ulica Ivana Gorana Kovačića | Ulica sv. Vinka (sjeverno od I zone) |
| Ulica Ivana Meštrovića | Vinogradska ulica (sjeverno od I zone) |
| Ulica Ive Kerdića | Zagrebačka ulica |
| Ulica Josipa Freudenreicha (sjeverna strana) | Željeznička ulica |

**III. ZONA**

|  |  |
| --- | --- |
| Ljupina | Ulica Gaj |
| Posavska ulica | Ulica Ivana Domca |
| Prvča (južno od željezničke pruge) | Ulica kralja Dmitra Zvonimira (južno od lateralnog kanala) |
| Ulica baruna Trenka | Ulica Seged |
| Ulica braće Radića (osim dijela iz I. zone) | Ulica sv. Roka (osim dijela iz I. zone) |
| Ulica Ernesta Purgarića | Ulica sv. Vida |
|  | Voćarska ulica (osim dijela iz I. zone) |

**IV. ZONA** Obuhvaća poslovnu zonu sjeverno od autoceste.